**Noura Hussein** (arabieraz: نورة حسين حماد‎; Gezira estatua, Sudan, 1998) sudandar emakumea da. 2018ko maiatzaren 10ean, heriotza zigorra ezarri zioten senar bortxatzailea hiltzeagatik, bidezko defentsa zen arren. Nazioarteko iritziaren eraginpean, espetxe-zigorra ezarri zioten, eta 2021ean espetxetik atera zen.

Bizitza
-------

Sudango hegoaldeko Gezira estatuan jaio zen. 15 edo 16 urte zituela, familiak derrigorrezko ezkontza antolatu zion. Ihes egin zuen eta hiru urtez izebaren etxean bizi izan zen, baina familiak harrapatu eta ezkontzera behartu zuen zeremonia publiko batean. Sexu harremana izateari uko egin zuen, baina senarrak bost egun geroago bortxatu zuen, ohean mantentzen zuten familiako kideen laguntzarekin. Nouraren testigantzaren arabera, ganibeta jarri zuen burkoaren azpian. Hurrengo egunean, senarrak berriro bera bortxatzen saiatu zen, eta Nourak hil egin zuen. Familiari laguntza eskatu zion, baina agintariei eman zioten.

Noura Hussein Omdurmango kartzelan espetxeratu zuten 2017ko maiatzean. Senarraren familiak ez zion barkatu nahi izan, ezta diru-konpentsazio batekin ere, epaileak aholku hau eman arren. Maiatzaren 10ean, heriotza zigorra ezarri zioten. Kasu honek arreta publikoa erakarri zuen nazioartean. Noura Husseinen defendatzaileek 15 egun izan zituzten errekurtsoa egiteko, eta 2018ko ekainean, bost urteko espetxe-zigorra eta 337.000 sudandar librako isuna (16.000 euro inguru) ezarri zizkioten.

Espetxean zegoen bitartean, zuzenbidea ikasi nahi zuen Sudango Unibertsitate Irekian, baina ezin zituen ikasketak ordaindu. Askatu ostean, ikasketak amaitu eta lehengusuarekin ezkondu zen.

Erreferentziak
--------------

1. 1 2 3   **(Ingelesez)** Mohammed Salih, Zeinab. «Sudanese woman who killed rapist spouse ‘let down’ by lack of support» *The Guardian* 2022-02-14 (Noiz kontsultatua: 2023-08-29).
2. 1 2 3   **(Frantsesez)** «Peine de mort annulée pour une jeune Soudanaise» *Le Monde* 2018-06-27 (Noiz kontsultatua: 2023-08-29).
3. 1 2 3   **(Ingelesez)** Al-Nagar, Samia; Tønnessen, Liv.  (2018). *Family law reform in Sudan: A never ending story?.*  Bergen: Chr. Michelsen Institute (Noiz kontsultatua: 2023-08-29).
4. 1 2 3 4 5   **(Ingelesez)** Elbagir, Nima; Dewan, Angela. «Sudan overturns death sentence for teen who killed her husband after he raped her» *CNN* 2018-06-26 (Noiz kontsultatua: 2023-08-29).
5. 1 2   **(Ingelesez)** Beaumont, Peter. «Teenager who killed husband after he raped her is sentenced to death in Sudan» *The Guardian* 2018-05-11 (Noiz kontsultatua: 2023-08-29).
6. 1 2   **(Frantsesez)** «Noura Hussein évite la peine de mort» *Amnesty International France* (Noiz kontsultatua: 2023-08-29).
7. 1 2   **(Ingelesez)** Grinberg, Emanuella. «Calls for leniency grow for teen sentenced to die in marital rape case» *CNN* 2018-05-16 (Noiz kontsultatua: 2023-08-29).
8. ↑   **(Ingelesez)** Mackintosh, Eliza. «She stabbed her husband as he raped her. A court sentenced her to death» *CNN* 2018-05-11 (Noiz kontsultatua: 2023-08-29).
9. ↑   **(Frantsesez)** Vainqueur, Christine. «Au Soudan, une victime de viol dénonce l'hypocrisie d'Hollywood» *Vanity Fair* 2022-02-14 (Noiz kontsultatua: 2023-08-29).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q53098244

 |

* Wd Datuak: Q53098244